Csokonyavisonta

Csokonyavisonta (ĉokonjaviŝonta) estas unuigita vilaĝo kaj banloko en Hungario, en regiono Suda Transdanubio, en departemento Somogy, en subregiono de Barcs.
eta|dekstra|300px|Panoramo de Csokonyavisonta
eta|dekstra|300px|Feriaj domoj de Csokonyavisonta

 Bazaj informoj 
 Areo: 81 km²
 Koordinatoj de tutmonda loktrova sistemo: 46.0747/17.4433
 Loĝantaro: 1780
 Poŝtkodo: 7555
 Telefonprefikso: 82

 Situo 
Csokonyavisonta situas sur ebenaĵo, laŭ ĉefvojo Balatono-Barcs. La lasta urbo troviĝas 16, Nagyatád 22, Kadarkút 27 km-ojn. La vilaĝo estas pli ol 7 km-ojn longa.

 Historio 
Oni unuafoje mencias Erdőcsokonya-on en 1269, sed menciiĝas tiutempe ankaŭ apuda vilaĝo Somogyvisonta [ŝomodjviŝonta]. La unua komunumo senhomiĝis post la mezepoko pro la kontraŭturkaj bataloj. En la 19-a jarcento ĝi iĝis kampurbo. Somogyvisonta kaj Erdőcsokonya unuiĝis en 1941. Oni esploris ĉirkaŭ la vilaĝo por nafto, sed trovis en 1942 akvon, donantan 76 celsiusan jodan kaj sulfuran kuracakvon, kiu forfluis senuzite dum la mondmilito. Poste, en la 1950-aj, 1960-aj jaroj oni rekonis oficiale la akvon kuraca. Ekde tiam la vilaĝo kaj la kuracbanejo evoluis seninterrompe al preskaŭ baneja urbo. Vilaĝservoj estas lernejo, kuracejo, poŝto, kampadejo, restoracio.
eta|dekstra|300px|Banejo de Csokonyavisonta

 Vidindaĵoj 
 kalvinana klasikisma preĝejo de 1831
 alia kalvinana preĝejo
 romkatolika baroka preĝejo omaĝe al Ladislao la 1-a (Hungario) de 1747
 kuracbanejo
 fiŝlagoj

 Famuloj 
 En Erdőcsokonya naskiĝis kaj mortis István Szabó Nagyatádi 1863-1924, hungara politikisto, partiofondinto. Oni ligas al lia nomo la fondon de Tutlanda Etbienula kaj Agrokulturista Partio (Országos Kisgazda és Földmíves Párt) la agrara reformo de Nagyatádi. Li instigis - kiel agrikultura ministro- la arbarizadon de la Hungara Granda Ebenaĵo, elkonstruon de la irigacian kanalsistemon.
 En la iama Csokonya naskiĝis:
 agronomo István Lánghy
 pastro István Szalai.
 En Csokonyavisonta naskiĝis János Xántus (patro) 1825-1894, hungara natursciencisto, vojaĝanto-esploristo, koresponda ano de Hungara Scienca Akademio, fondinto kaj unua prezidanto de la Budapeŝta Bestoĝardeno.
 En Somogyvisonta naskiĝis József Barla Szabó (kuracisto).

 Eksplodo en la banejo, en 2005 
En 2005 okazis eksplodo en la kuracbabanejo, kie kolektiĝis metano en la kavaĵo, super la serviza tunelo. La kolektiĝantan gason eksplodigis iu, kiu volis ekfumi. Vundiĝis 4 homoj, unu grave. Dum la preskaŭ 60-jara funkcio tio estis la unua tia okazo.

 Fontoj 
 hungara Vikipedio
 Földrajzi Világatlasz, Budapest, 1992
 w.iranymagyarorszag.hu
 w.vendegvaro.hu
 w.csokonyavisonta.hu

Kategorio:Vilaĝoj de Hungario
Kategorio:Vilaĝoj en departemento Somogy
Kategorio:Kuracbanlokoj de Hungario